มหากาพย์ดราม่าเจนี่ : PPTVHD36
เผยแพร่ 31 ส.ค. 2560,22:01น.
ดราม่า “เจนี่” เลิกไฮโซ “กึ้ง เฉลิมชัย” ลุกลามทำเพื่อนแก๊งนางฟ้า อย่าง “วุ้นเส้น” “แอน อลิชา”เสียความรู้สึก “กึ้ง” เผย จบ “เจนี่” ด้วยดี ไม่เคยทำผิดต่อกัน เคือง “แอน อลิชา” ใช้ถ้อยคำรุนแรงสัมภาษณ์สื่อกระทบครอบครัว
เมื่อวันที่ (31 ส.ค. 60) ผู้สื่อข่าวรายงานว่า เรียกว่าร้อนแรงไม่จบไม่สิ้นสำหรับดราม่ามหากาพย์เสียความรู้สึก ระหว่าง เจนี่ กึ้ง และเพื่อนแก๊งนางฟ้า โดยก่อนหน้านี้เจนี่ ได้ออกมายอมรับว่าเธอตัดสินใจจบความสัมพันธ์กับหนุ่มคนสนิท กึ้ง เฉลิมชัยแล้ว และรักครั้งนี้ทำเธอเจ็บสุด ๆ เพราะเธอเป็นผู้ถูกกระทำ ซึ่งเจ็บเรื่องเลิกรากับคนรัก ยังเทียบไม่ได้กับการเสียความรู้สึกเรื่องเพื่อน เพราะเจนี่ ยอมรับว่าเธออันฟอลโล่ไอจี วุ้นเส้น วิริฒิพา จริง เพราะทำใจไม่ได้กับเหตุการณ์บางอย่าง
ด้าน "วุ้นเส้น วิริฒิพา" ก็น้ำตาคลอ พร้อมเปิดใจว่าเรื่องราวที่เกิดขึ้น เธอก็เจ็บไม่แพ้ เจนี่ และยืนยันไม่เคยคิดหักหลังเพื่อน แต่เหตุการณ์นี้เธอเป็นคนกลางเนื่องจากเป็นเพื่อนของทั้งสองฝ่ายจึงลำบากใจที่จะพูด และไม่กล้าให้ความชัดเจนจนเหตุการณ์บานปลาย พร้อมย้ำยังรัก เจนี่ หากเคลียร์กันได้ก็คงกลับมาเป็นเพื่อนกันเหมือนเดิมส่วนเพื่อนแก๊งนางฟ้าอีกคน อย่าง แอน อลิชา ก็ไม่ขอยืนข้างใคร เพราะทั้งเจนี่ และ วุ้นเส้น คือเพื่อน เธอจึงขอให้กำลังใจทั้งสองฝ่าย แต่ที่เผ็ดร้อนคือเธอบอกงานนี้เพื่อนเธอทั้ังคู่ไม่ผิด แต่คนผิดที่ผู้ชาย ฟาก "กึ้ง เฉลิมชัย" ก็ออกมายืนยันว่าเขากับเจนี่ ไม่เคยทำผิดต่อกัน และสาเหตุการณ์เลิกราก็เป็นเรื่องของคนสองคน แต่สิ่งที่เจ็บจี๊ดที่สุดในตอนนี้ คือ คำให้สัมภาษณ์ของ แอน อลิชา ที่ส่งผลกระทบกับตนเองและครอบครัว และรู้สึกไม่แฟร์ที่ แอน มาตัดสิน โดยที่ไม่รู้ข้อมูลอะไรเลย
#กึ้ง เฉลิมชัย
“เจนี่” ยกมือไหว้วอนจบเรื่อง “กึ้ง-วุ้นเส้น-คริส”
29 ส.ค. 2560,17:14น.
วุ้นเส้นยันไม่ใช่แม่สื่อ ย้ำแก๊งนางฟ้าไม่แตก
25 ส.ค. 2560,18:23น.
"เจนี่" ปิดปากเงียบรักหรือเลิก "กึ้ง เฉลิมชัย" แ...
22 มิ.ย. 2560,16:43น.